Chen Guofu ble med i Tongmenghui i 1911. Han deltok i både revolusjonen mot Qing-dynastiet og «den annewn revolusjon» mot Yuan Shikai. Han gjenopptok sin politiske karriere i 1924, da han ble utnevnt til medlem av partiet Kuomintangs sentrale revisjonsgruppe, og ble leder for organisasjonsavdelingen og president for den sentrale finanskomité. Sammen med sin yngre bror Chen Lifu organiserte han CC-klikken i Kuomintang. Han var formann for provinsregjeringen for Jiangsu fra 1933 til 1937.